Written by webmeester on May 26, 2012 . Posted in Menswaardigheid
Koning Dawid pleeg owerspel met Batseba die vrou van Urija'n soldaat in sy weermag. Dawid probeer sy seks met haar toe smeer. Sy raak swanger en Urija sterf. Die regerende party leier Zuma (vandag SA president) het seks met sy niggie en stort sy skuld af. Dit kom vir my voor dat pres. Zuma soos Dawid van ouds seksbehep en lief vir vroue is. Dan is daar tussen die twee tydperke die brutaliteit van Herodus se soldate wat onskuldige seuntjies doodmaak om sy mag te bekragtig en God se liefde wil ontmagti; dit herinner ook aan die Farao se kinder massamoord.
Daar bestaan ooglopende ooreenkomste in die drie verhale, maar ek wil nie die ooreenkomste oorbeklemtoon en geforseerde afleidings maak nie. Ek is nie 'n kunskenner nie, kriminoloog of seksoloog nie, maar 'n Bybelleser wat deeglik bewus is van al die magspel en vergrype wat in teks vir die leser geskets word. Verhale van korrupsie, onreg, moord en seksuele vergrype kom gereeld in die Bybel voor. Die mooi van ontblote liggaamlikheid en die lelike van blote sekslus en die deernis vir die geringstes en die boosheid van die verdrukkers word sonder om doekies om te draai in die Bybel duidelik uitgebeeld.
Ek dink 'n sentrale tema van die drie skilderye is mag. Die preokkupasie van tradisionele mag word deur manlike vooroordele gevorm, as 'n modus van dominasie en beheer. Die tipe mag het skadelike gevolge in die vorm van verdrukking en geweld. Dit word in religieuse taal as afgode van brutale krag, selfgesentreerdheid, onverskilligheid en perversiteit gereken.
Jesus in die Christelike geloof wys op die prysgee van mag, maar die gawe van bemagtiging wat tot vryheid, geregtigheid en transformasie van almal veral die geringstes, kwesbares, swakkes en weerloses lei.
Ons het 'n vrye keuse! Ons kan saam met die ANC beswaardes of anti-naaktes teen Murray se Zuma beeld, protesteer en dit toesmeer; of ons kan die spirituele kommentaar van Murray raaksien, daaroor nadink en indien dapper genoeg standpunt teen magsmisbruik inneem.
Ek stem met Julian Müller saam:" 'n Keuse vir Jesus en sy evangelie is 'n keuse teen elke oorheersende en onderdrukkende magsisteem. Dit vra standpuntinname teen die populêre tendense".
Murray se kuns spieëlbeeld vir my iets van die realiteit van mag en die potensiaal van die misbruik van tradisionalisme, chauvinisme, gender diskriminasie en Leninisme. Dit is soos 'n twee-snydende swaard, dit ontbloot seksuele en politieke mag en neem standpunt daarteen.
Die Bybel leer ons in die een kant om die gesag van die owerheid te respekteer (Rom 13); maar aan die ander kant om verdrukkers teen te staan (Openbaring 13), soos in die dae van apartheid. Deesdae behoort ons teen die magmisbruikers, homofobiste en sekslustiges standpunt in te neem en Murray se kuns op 'n volwasse wyse te waardeer en te evalueer. Andersins hoef jy bloot net nie te kyk nie, hy het in die eerste plek nie vir 'n kerkgehoor geskilder nie.
Terloops "The Spear" bestaan nie meer nie, Murray se storie is kort geknip.
Written by Frederick on December 22, 2011 . Posted in Menswaardigheid
Christene kan mense se harte verander en aan hul waardigheid gee. Die politieke kommentator Matthew Parris se artikel "As ateïs glo ek werklik Afrika het God nodig" (By van 21.2.2009) gee uit 'n verrassende oord 'n baie positiewe getuigskrif oor die Christelike geloof se impak op Afrika. Hy het as oortuigde ateïs onder die indruk gekom van die "enorme bydrae wat Christelike evangelisasie in Afrika lewer: dit is radikaal anders as die werk van sekulêre nie-regeringsorganisasies, regerings projekte en internasionale hulp pogings. Sulke pogings alleen werk nie. Opvoeding en opleiding alleen werk nie. In Afrika verander die Christelike godsdiens mense se harte. Dit bring geestelike transformasie. Die wedergeboorte is werklik." Dis die vrug van die Christelike geloof: dienende medemenslikheid!
Dis hoog tyd om dit hardop te sê: "Baie Christene is medemenslik, het deernis en stry vir reg en geregtigheid"! Hulle is besorg oor die welwese van die fauna en flora op die aarde, erken hul afhanklikheid van die natuur en ondersteun volhoubare en eko vriendelike ontwikkeling. Hulle waardeer die ontwikkeling van die wetenskap. Hulle respekteer mense met ander geloofsoortuigings en sal as gelykes in gesprek met hulle tree. Hulle is gelowiges wat nie dogmas op ander afdwing nie. Hulle deel 'n gemeenskaplike menslikheid met ander en word nie deur die verskeidenheid en andersheid van ander bedreig nie, maar ervaar dit as verrykend. Hulle streef daarna om humaan op te tree, hulle erken die regte en vryheid van ander mense en ondersteun met ander belange-groepe 'n vry en demokratiese wêreld. Hulle is Christen humaniste. (John de Gruchy, 2006. Being Human – Confessions of a Christian Humanist)
Die oudste kerk in die land, die NG/VG Kerk het in samewerking met ander geloofsgemeenskappe steeds baie te bied. Die spirituele diversiteit onder eie geledere; die nuwe politieke klimaat in die land, en die kulturele andersheid onder die inwoners daag nie net die oudste kerk uit nie, maar alle geloofsgemeenskappe om nie ter wille van hulself en hul eie ideale te bestaan nie. Dis wat Christelike medemenslikheid beteken.
Christene is in staat om met ander geloofsgemeenskappe versoenend te leef en geregtigheid te internaliseer en ander daarmee te bedien. Gelowiges is goed om mense met verskillende fisiese en emosionele seer pastoraal te ondersteun. Die herstel van menswaardigheid en geregtigheid geniet heelwat prioriteit.
Dit is so dat beginsels, waardes, oor dit waarin mense glo en nie glo nie vir Christene belangrik is. Maar die Christelike geloof gaan oor meer, oor menswaardigheid, medemenslikheid, verlossing wat gelowiges nie meer godsdienstig maak nie, maar meer volledig mens maak.
God word deel van die mensheid
Dit is die nuwe mensheid van Christene wat 'n erkende ateïs soos Parris raak en 'n verskil in 'n onmenslike samelewing maak. Dié mensheid van die Christelike geloof bepaal die waarde wat die Goddelike oorsprong definieer. God word deel van die mensheid en deur Christus kry die mense deel aan die Godheid. God word sigbaar deur 'n mens en deur die mens se lewe word God sigbaar, som myns insiens die Evangelie in 'n sin op. Dis veral in hierdie Kerstyd dat ons hiervan bewus is. Daar is dokters, verpleegsters, sielkundiges, beraders, onderwysers, gemeenskapswerkers, regslui wat onder haglike omstandighede op grond van hul Christelike geloof wêreldwyd mense dien. Nelson Mandela is 'n Christen humanis. Hy was tydens sy studente jare aan die Universiteit van Fort Hare lid van die Studente Christelike Vereniging. Hy het Bybellesse aan mense in gehuggies gegee.
Dis veral Christene en ander gelowiges wat weggooikinders en vergetebejaardes se waardigheid herstel. Ons kan gerus erkenning gee aan die verskil wat Christene aan mense se waardighed bring.
Vee eers voor jou eie deur
Dis jammer dat dat daar ouetehuise en kinderhuise is, dit is gewoonlik te geïnstitualiseerd en onpersoonlik. Wat moet ons doen as daar nie 'n heenkome vir duisende noodlydendes en verstotelinge elders is nie, en mense boonop meer selfsugtig en geldgierig raak? President Zuma soek die oorsaak by die verkeerde plek, hy moet dalk eers voor sy eie deur vee, sy werf lê waarskynlik vol beendere van sy vorige feeste.
Respek – 1ste RSG-onderhoud vir Sondag Aktueel
Written by webmeester on September 8, 2010 . Posted in Menswaardigheid
In Latyns beteken respek om weer te kyk, amper soos oor-kyk. Letterlik beteken dit om te "re-spect" soos in spectacles. Dit vra vir 'n ander, tweede en dieper kyk. Dit vra veral om deur die oë van Jesus te kyk, met ander woorde, respek vra dat ons geestelik kyk en dat ons deur die kruis van Jesus kyk. Hierdie betekenis van respek verweef daarom die kyk en die hoe – kyk (wat ons gesindheid, ingesteldheid en houding kan verraai), met ons optrede, of ons handeling op dit wat ons sien. Respek vra dus van ons om nuut te kyk, weer te kyk, deur Christus se oë te kyk, anders te kyk en daarom ook om anders te doen, anders op tree, anders te handel. Dus respek eis ten diepste dan om anders te leef.
Vraag 2 Hoe kan respek ons moreel sukkellende samelewing help.
As ons Respek verstaan, as weer-kyk of oor-kyk : Dan help dit ons klaar met ons verskillende verhoudinge. As respek ons basis van ons verhoudinge en sakebedryf word, dit die gom van ons burgerlike samelewing word, dit die moraal tussen verskillende godsdiens-aanhangers en die norm in konflikhantering, dan vorder ons beslis in die morele opbou proses. So word dit ons vervoermiddel tot 'n menswaardige samelewing en die etiese bedryf van sake.
Vraag 3. Hoekom is respek vir Christene so belangrik?
Vanuit 'n Christelike perspektief, het ons respek en toon ons respek omdat ons glo almal in die beeld van God geskape is en ons daarom die beeldskap in die ander erken. So gesien, moet ons weet dat, wanneer ons respek aan ander toon, ons eintlik respek aan God in die persoon toon.
Vraag 4. Watter ander voordele hou dit vir ons in as ons mekaar respekteer?
Deur mekaar te respekteer, mekaar se besittings, verantwoordelikhede en veral lewe te respekteer, kan ons bevry word van al ons vooroordele, afguns, en stereotiperinge – Kan respek ons weglei en uitlei oor ons valse persepsies na vele moontlikhede van saamgroei, saamleef en samehorigheid, saamdoen en saamleer tot die daarstel van 'n beter veiliger gemeenskap waar respek in al ons wedervaringe soos 'n kol op 'n bruid se rok sal uitstaan. Want u sien, respek pleeg nie diefstal, verkrag nie, mishandel nie, is nie skuldig aan korrupsie nie, maak nie dood nie). Respek wek, respek skep, respek doen goed, erken en respek gun).
Respek wat in familie verband bloot gelê word, kinders wat van kleinsaf hierin onderlê word, skole wat waardesisteem en waardebeoefeningsprogram ter inskerping ondesteun kan 'n onmeetbare bydra lewer in die skep van goeie en gesonde menseverhoudinge. Respek as bousteen kan ons beskerm teen onnodige seer, kommer, vrese, spanninge en konflik. Dit het die potensiaal om die onbekende aan ons te ontsluit en mense te transformeer tot vreedsame, omgee en respekvolle burgers.